
ВЪПРОСИ И ОТГОВОРИ ПО ПРОЦЕДУРА 
№ BG161PO003-1.1.05 „Разработване на иновации от стартиращи предприятия"
ОТГОВОРИ НА ВЪПРОСИ 5, 6 И 7, 
ПУБЛИКУВАНИ НА 24.01.2011 г.
ВЪПРОС № 5) 

Здравейте,

Интересувам се кога започва подаването на документи по програмата за инновации за петте сессии, които СА с различни крайни срокове.

Благодаря.

Поздрави,

Н. Гайдарова
19.01.2011 г. (дата на постъпване на въпроса)

ОТГОВОР № 5)
Уважаема г-жо Гайдарова,

Подаването на документи по процедура BG161PO003-1.1.05 „Разработване на иновации от стартиращи предприятия" по отделните сесии започва в деня след обявения краен срок на предходната сесия. Така например Сесия 1 е с краен срок за набиране на проектни предложения 9 март 2011 г., следователно набирането на проектни предложения по Сесия 2 започва на 10-ти март.
ВЪПРОС № 6) 

Здравейте,

Бих искала да Ви помоля за яснота по следния казус:

Компания е регистрирана през септември 2008 г. (към момента има финансова декларация за 2008 и 2009 г.). Фирмата иска да кандидатства по обявата BG161PO003-1.1.05 „Разработване на иновации от стартиращи предприятия”. Допустима ли е тази фирма като кандидат за схемата с крайна дата 9 март 2011 г.?

Предварително благодаря за отговора!

С уважение,

Сирма Митова

19.01.2011 г. (дата на постъпване на въпроса)

ОТГОВОР № 6)
Уважаема г-жо Митова,

По процедура процедура BG161PO003-1.1.05 „Разработване на иновации от стартиращи предприятия" са допустими само кандидати, които са регистрирани по съответния ред не по-рано от 3 (три) години преди датата на подаване на проектното предложение по процедурата. На практика това означава, че въпросното предприятие следва да кандидатства по процедурата до съответната дата на регистрирането си до месец септември 2011 г.
ВЪПРОС № 7) 

Добър ден,

Казвам се Димитър Григоров и съм разработил проект с който желая да кандидатствам по програма "Конкурентноспособност", схема - 1.1.05 - 2011 - Процедура BG161PO003-1.1.05 „Разработване на иновации от стартиращи предприятия”.

За да мога да кандидатствам, трябва да докажа че идеята и продукта ми са уникални и иновативни. Това може да стане чрез документ, който предполагам се издава от някоя комисия или друг оторизиран орган. 

Въпросите ми са следните: 

1 кой е този оторизиран орган, който може да ми издаде документ за това, тъй като желая да съм изряден и второ: 

2 как да се свържа с него

3 как се нарича документа който трябва да получа?

4 има ли давност и срокове и какви са те?

5 може ли чрез официално писмо, декларация или друг документ издаден и подписан отлице и/или лица работещи в световни лидери в областта като IBM, microsoft, HP или други да са меродавни за доказване на иновацията и собствеността ми върху нея, тъй-като в сферата и IT технологиите и на софруера няма патенти?

Димитър Григоров, 
20.01.2011 г. (дата на постъпване на въпроса)

ОТГОВОР № 7)

Уважаеми г-н Григоров,

Документи в подкрепа на иновативността на разработвания по проекта
продукт/процес/услуга следва да представите към пълния формуляр за кандидатстване по процедура . процедура BG161PO003-1.1.05 „Разработване на иновации от стартиращи предприятия”. В насоките за кандидатстване на стр. 45 в т. 3. „Начин на кандидатстване и процедура”, подточка 3.2. „Формуляр за кандидатстване”, 3.2.1. „Документи за кандидатстване” към „Списък на документите за кандидатстване” е посочена, че се изискват, като придружителни следните документи: 
„к) Документи в подкрепа на иновативността на разработвания по проекта
продукт/процес/услуга - например, проучвания, извършени от Патентно ведомство или от лицензиран представител по индустриална собственост, независима оценка от експерт в съответната научна област за иновативност на продукта/процеса/услугата, техническа
документация, публикации, доклади, резултати от проведени тестове, изследвания, или
друга документация (незадължителни документи, които се представят по преценка на
кандидата) – копие, заверено от кандидата;”







